
REVISJON STUDIEPLANEN 2008-2009 / 2009-2010                                For diskusjon i fakultetsrådet AB-fakultetet  13.09.07.
Fakultetet har opp gjennom årene etablert et mangfoldig spekter av emner basert på faglig engasjement ved institutt og faglærer.  Det er imidlertid ikke gjort noen helhetsvurdering om den samlede emneporteføljen reflekterer A: fakultetes strategiske mål, B: konkrete behov i samfunnet, C: studentenes behov.  

Dette gjelder helt klart for de videregående emnene for masterprogrammet i arkitektur, men også i varierende grad for den øvrige emneporteføljen.  Det er også en lav grad av transparens mellom de ulike programmene, noe som bør utvikles for bedre samspill, deling ressurser, med mer.
Fakultetet iverksetter derfor nå en revisjon av studieplanen som skal omfatte alle studieprogram ved fakultetet, samt tilbud til andre fakultet.
Til info: Studieplanen gir føringer for fakultetets undervisningsaktiviteter og er å regne som avtaledokument mellom student og institusjon.  Studieplanen revideres hver høst.  

Saken er presentert og diskutert innledningsvis i ledermøte 04.09.07.  Kommentarer er innarbeidet i dette notatet.
Fakultetet foreslår å legge opp to løp for revisjonsarbeidet:

· På kort sikt: revisjon av studieplanen med emneportefølje, frem til innsendelse ultimo november med overkommelige justeringer.

· På lang sikt: innarbeiding og utvikling av fakultetets strategier og nedfelling i studieplanen.  Dette er et tyngre arbeide som griper inn i økonomi, bemanning, nettverk, samarbeidspartnere, med mer.  Arbeidet skal også danne rutiner for bedre årlige revisjoner av studieplanen.
GJENNOMFØRING AV HØSTENS REVISJON (KORT SIKT):
Vi foreslår i denne omgang ingen dyptgripende revisjon i forhold til satsingsområder.  Imidlertid bør vi legge opp til forbedringer av undervisningen i områder der vi helt klart har forbedringsbehov/muligheter.  Dette kan generere nye emner, eller oppnås ved å styrke undervisnings-form og -innhold i eksisterende emner.

Dette gjelder bl.a. følgende tema:

- tektonisk og teknologisk dybde (konstruksjoner, materialer, detaljer)
- energi & miljø (bør være gjennomgripende tematikk i all planlegging og design)
- IKT; bruk av digitale arbeidsverktøy (design, presentasjon, produksjon) 
- teori (arkitektur/design teori og historie, formlære, med mer)
- profesjonalisering (prosesskunnskap, etablering & drift av praksis, PBL, planprosesser, med mer)

- prosjekteringsmetodikk 
For å kunne gjøre reelle forbedringer i høst begrenses revisjonen til fem hovedpunkter:

· retting av feil og mangler i generell tekst og emnebeskrivelser. (opptakskrav, med mer)
· fornying eller avvikling av emner (både emner der fagansvarlig ikke lenger er tilknyttet fakultetet og emner som er modne for avvikling/utvikling av faglige årsaker)

· endring av læringsmål og innhold av eksisterende emner (se punktliste over)
· justering av hvilke emner som skal kobles sammen (15+7,5 stp)

· frister for påmelding til undervisning både for egne studenter og studenter fra andre program / institusjoner, må informeres tydelig i alle relevante kanaler (må avklares mot utdanningsplan-problematikk)

Skisse til gjennomføringsprosess:

04.09.07 presentasjon og diskusjon i ledermøtet
13.09.07 rapportering fakultetsrådet

14.09.07 presentasjon og diskusjon i fakultetets allmøte

17.09.07
presentasjon og diskusjon i studentenes allmøte

sept/okt
institutter og emneansvarlige utvikler forslag til revisjoner (ansv. Inst.ledere)
studenttillitsvalgte diskuterer saken i studentrådet (ansv. Stud.tillitsvalgte)
24.10.07
forslag til revisjoner meldes inn til fakultetet

30.10.07
revisjonsforslag presenteres og diskuteres i ledermøtet

nov

fakultetet bearbeider underlag for samlet revisjon av studieplanen i samråd med institutt
nov

godkjente revisjoner legges inn i Emner på Nett av emneansvarlige

01.12.07 revisjonen lukkes 
Ramme for arbeidet er budsjett for 2008/09 og allerede planlagte ansettelser.
LANGSIKTIG LØP:
For en dypere revisjon av studieplanen foreslås et utviklingsarbeide gjennom ett år.  Dette skal også gi føringer for en mer rutinemessig kvalitativ årlig revisjon.
KVASS

NTNU’s kvalitetstøtte system KVASS, har beskrevet rutine for sluttevaluering av program. Her beskrives ansvar, prosedyre og rapportering.  Her står også at hvert 5. år skal det gjennomføres ekstern evaluering for program.
EVALUERING

Tre løp for evaluering kan diskuteres:

· Studentevaluering: vi har etablert system for studentevaluering av emner.  Ved å sørge for 100% oppslutning høst-07 og vår 08, vil det etableres et konsistent underlag.  Instituttledere må i tilfelle analysere alle evalueringer for å gi et godt bilde.

· Evaluering fra tidligere studenter/ferske arkitekter og planleggere; undersøke om de oppfatter utdannelsen relevant og dekkende for sin praktisering av faget.

· Ekstern evaluering; vi gjennomførte en ekstern evaluering av grunnutdannelsen i arkitektur i 2004. Det kan være på tide å gjøre tilsvarende for de videregående emnene for master i Arkitektur.  De øvrige programmene er rundt tre år gamle og kan vente et par år på eventuell ekstern evaluering.
TEMA

I arbeidet bør bl.a. følgende problemstillinger drøftes og gis forslag til handling. Noen tema ligger på generelt strukturelt nivå, mens andre tema er knyttet til spesifikke program:
· Videreføring av arbeidet denne høsten med forbedringsbehov/muligheter for undervisningen

· Forbedre beskrivelse av læringsmål.  Det kan være relevant å utvikle bl.a. generelle fagspesifikke kompetansebeskrivelser (prosjekteringsmetodikk, tektonikk, med mer).
· Endringer av studieplanen som konsekvens av fakultetets satsingsområder og videreutvikling av tunge fagmiljøer for undervisning og forskning.
· Endringer av studieplanen ved en eventuell konvertering til 3+2+3 (Bachelor, Master, phd)

· Skal det defineres studieløp i masterprogrammene / 4. & 5. årskurs arkitekt?

· Sammenheng forskning og undervisning.
· Konsekvenser for bemanning og øvrige ressurser.
· Internasjonalisering. Skal vi stille krav til faglig innhold for hvilke undervisningsopplegg våre studenter deltar i ved utenlandsopphold?
· Ved samarbeide med andre fakultet:hvordan utvikle gjensidig samarbeid fremfor ensidig leveranse av utdanning (med usikkert finansielt og faglig utbytte for oss?).

· Opptaksgrunnlag. 

· Spesifikt for master i arkitektur: Skal vi opprettholde krav til matematikk og fysikk?  Skal vi reintrodusere opptaksprøver? 

· For andre program; hva skal kreves av grunnlagskompetanse?  Hva med våre egne studenter etter 3 år? Hvordan kan de evt velge å gå over til et annet program?  Hvilken grad får de?

· Opptakskrav for internasjonale studenter?

· Krav til kompetanse for masterstudenter fra andre fagmiljø; f.eks masterstudenter i teknologi som ønsker å ta masteroppgave i eiendomsutvikling.

· Krav til emnekrets for å få ta ut masteroppgave? F.eks profesjonsforberedende emner.

RAMMER
Revisjonsarbeidet må ses i sammenheng med strategisk bemanning og behov for kompetanse.  Konkrete ressursrammer bør defineres som premisser for revisjonsarbeidet.  Det kan alternativt opereres med ulike scenarioer.
OMFANG

Det er ønskelig med en samlet gjennomgang og revisjon av hele studieplanen for alle program ved fakultetet.  Dette må vurderes opp mot effektivitet og hvor mye vi kan håndtere i en ett års periode.  Ett alternativ er å fokusere kun på master i arkitektur det første året.  Det må da sørges for en bedre transparens mot de øvrige programmene på andre måter i samme periode.
PARTER OG ROLLER

Fakultetet har en sammensatt ansvarsstruktur (anvarsbeskrivelsene under må sjekkes)
Dekan har øverste beslutningsmyndighet

Prodekan ARK representerer alle studieprogram i Utdannings Utvalget sentralt NTNU

Prodekan KiT har ansvar for utdanning i Ba/Ma i billedkunst.  
Prodekan ARK har ansvar for utdanning i Ma i arkitektur.  Ledermøtet (med unntak av KiT) fungerer som programstyre for Ma i Arkitektur.

Programstyrene har ansvar for utdanningen i de øvrige masterprogram.  
Instituttledere har ansvar for kvaliteten i emnene. 
Emneansvarlig har ansvar for utvikling og gjennomføring av de enkelte emnene.
Det er ønskelig at Ledermøtet er styringsgruppe for revisjonsarbeidet.

Det opprettes egne tematiske arbeidsutvalg etter behov.  Studenter bør sikres representasjon.

Det er ønskelig at studentene benytter seg av organisasjonsapparatet med tillitsvalgte, studentråd, med mer for å kunne gi sine innspill til revisjonsarbeidet.

MÅL

Målet for arbeidet er å ferdigstille et underlag for beslutning av endring studieplan for 2009-2010 i september 2008.
FAKULTETSRÅD
Vi ønsker diskusjon i fakultetsrådet om den langsiktige revisjonen av studieplanen.
· Hvor bred og dyp prosess bør vi legge opp?

· Hvilke utviklingstrender bør vi reagere på?

· I hvor stort omfang bør i iverksette evalueringer utover de eksisterende studentevalueringene i KVASS?

· Hvilke rammebetingelser bør legges til grunn?  Økonomi, bemanning, rom, med mer.
· I hvilken grad bør vi legge oss opp mot EU’s organisering av utdanning.  (3+2+3, kvalifikasjonsrammeverk, competences, med mer)

· Hvordan balanserer vi profesjonsutdannelse vs akademisk utdannelse?

Fredrik Shetelig
Prodekan 
Vedlegg:

· Skisse til organisasjonsstruktur for revisjonsarbeidet

· Utdrag fra KVASS som beskriver revisjon av studieprogram

· Skisse til kart over innholdsprofil for alle emner ved fakultetet

Vedlegg 1 skisse til organisasjonsstruktur for revisjonsarbeidet

Vedlegg 2
Prosedyrer beskrevet i KVASS:

Vurdere og foreslå revisjoner
Beskrivelse:
Programleder vil på bakgrunn av evalueringen vurderere og eventuelt foreslå revisjoner av studieprogrammet. Revisjonen kan f.eks. gjelde utskifting av emner, endret innhold, etablering av nye emner, endret progresjon og justerte læringsmål.
Alle emnene i gjeldende studieplan er tilgjengelig i EpN.
Forslagene oversendes instituttleder.
Forankre revisjonsforslag

Beskrivelse:
Instituttleder er ansvarlig for at revisjon av emner i gjeldende studieplan utføres og for at dekanus blir informert. Faglærer(e) bør involveres i revisjonsarbeidet. Revisjonsarbeidet ved instituttet skal ta hensyn til studentevalueringer og tilbakemeldinger fra annet hold.
Vedta studieprogram

Beskrivelse:
Dekanus vedtar de endelige studieplanene innenfor de allmennvitenskapelige studier, medisinstudiet, siv.ark.studiet og billedkunst. Forvaltningsorganene FUS og FUL vedtar studieplanene innenfor sine respektive myndighetsområder; teknologi og lærerutdanningene. 
Her koordineres og avveies de ulike studieprogrammenes behov. Vurdering av konsekvenser for andre studieprogram er sentralt her.
Kontrollere emner i EpN

Beskrivelse:
Etter å ha fått oversendt de vedtatte emnebeskrivelsene fra fakultetene, foretar SA en konsistenskontroll på det tilsendte materialet. Ved uoverensstemmelser i beskrivelsene er det dialog med institutt/fakultet.
Legge inn i FS

Beskrivelse:
Studieavdelingen registrerer program og emner i FS slik at det nødvendige grunnlaget for oppmelding, eksamensavvikling, vitnemålsproduksjon etc. er på plass innen vedtatte tidsfrister.
Revidere emne eller foreslå nytt emne
Beskrivelse:
Basert på evalueringer eller nye faglige behov revideres eller initieres nye emner. Instituttleder er ansvarlig for arbeidet, men ansvarlig faglærer trekkes inn i arbeidet. Administrasjon og/eller faglærere ved instituttene legger inn ny emneinformasjon i EpN. 

Ansvarlig ved instituttene med nødvendig fullmakt foretar kvalitetssikring av endringer i EpN. Dette skjer som regel i forbindelse med studieplanrevisjonsarbeidet for kommende studieår, som foregår utover høstsemesteret, men kan også skje i løpet av hele året (eks. EVU-emner). 
Det må vurderes om endring eller opprettelse har konsekvens for andre studieprogram og i så fall hvilke.

Postadresse
Org.nr. 974 767 880
Besøksadresse
Telefon

A. Getz vei 3
E-post:
A. Getz vei 3
+ 47 73 55 02 75


7491 Trondheim
fak-adm@ab.ntnu.no 
7491 Trondheim
Telefaks



http://www.ab.ntnu.no

+ 47 73 59 50 94
Tlf: + 47 

All korrespondanse som inngår i saksbehandling skal adresseres til saksbehandlende enhet ved NTNU og ikke direkte til enkeltpersoner. Ved henvendelse vennligst oppgi referanse.


